Akademický senát STU

29.4.2019

**Rozpočet STU – rozpis dotácie na rok 2019 – 2. čítanie**

Predkladá: **prof**. **Ing. Miroslav Fikar, DrSc.**

rektor

Vypracoval: **Ing. Dušan Faktor, PhD.**

kvestor

Zdôvodnenie:

Návrh uznesenia: Akademický senát STU schvaľuje v 2. čítaní rozpočet STU na rok 2019 časť rozpis dotácie.

# Rozpočet STU na rok 2019 -

**časť - rozpis dotácie z MŠVV a Š SR**

1. MŠVV a Š SR „Zmluvou o poskytnutí dotácie zo ŠR prostredníctvom rozpočtu MŠVV a Š SR na rok 2019 (ďalej len: dotačná zmluva) stanovilo STU nasledovné ukazovatele rozpisu dotácie bežných výdavkov na rok 2019 v štruktúre programového rozpočtovania v nasledovnej výške:

077 - program vysokoškolské vzdelávanie a veda vo výške 59.095.995 €

077 11 - podprogram poskytovanie vysokoškolského vzdelávania a zabezpečenie prevádzky VŠ vo výške 31.392.890 €

077 12 - podprogram vysokoškolská veda a technika

077 12 01 - prvok prevádzka a rozvoj infraštruktúry pre výskum a vývoj vo výške  21.734.854 €

077 13 - podprogram rozvoj vysokej školy 68.699 €

077 15 - podprogram soc. podpora študentov VŠ vo výške 5.899.552 €

077 15 01 - prvok sociálne štipendiá vo výške 730.978 €

077 15 02 - prvok motivačné štipendiá vo výške 1.791 650 €

077 15 03 - prvok podpora stravovania, ubytovania, športových a kultúrnych aktivít študentov vo výške 3.376.924 €

Záväzné ukazovatele pre rok 2019 sú určené MŠVVaŠ SR v citovanej Dotačnej zmluve medzi STU a MŠVVaŠ SR (Dotačná zmluva).

1. V zmysle dotačnej zmluvy je STU viazaná použiť poskytnuté dotácie v súlade so zámermi a cieľmi programu, podprogramov a prvkov, z ktorých sú tieto dotácie financované, pri dodržaní záväzných ukazovateľov a všetkých ďalších podmienok stanovených v Dotačnej zmluve.
2. MŠVV a Š SR rozdelilo dotácie medzi STU a ostatné verejné vysoké školy na základe Metodiky MŠVVaŠ SR rozpisu dotácií zo štátneho rozpočtu verejným vysokým školám na rok 2019 (Metodika).
3. Rozdelenie dotácie na fakulty STU, Ústav manažmentu a UVP\_Centrum STU pre nanodiagnostiku vychádza z rozhodujúcich parametrov Metodiky. V súlade so Všeobecnými zásadami tvorby rozpočtu STU, prerokovanými v AS STU uznesenie č.14.2/2009 sa pri prvom rozdelení dotácie používa pravidlo „50/30/20“, tzn:
   * + 50% dotácie na rok 2019 sa rozdelí medzi súčasti STU podľa ich podielov na vypočítanej výkonovej dotácii 2019,
     + 30% dotácie na rok 2019 sa rozdelí medzi súčasti STU podľa ich podielov na schválenej dotácii 2018,

- 20% dotácie na rok 2019 sa rozdelí medzi súčasti STU podľa ich podielov na schválenej dotácii 2017.

Pri aplikácii pravidla „50/30/20“sa nezohľadňujú dotácie účelovo určené z úrovne MŠVVŠ SR, účelovo určené z úrovne STU a dotácie na celouniverzitné výdavky.

Výkonový model delenia MP sa v r. 2019 aplikoval po prvý raz aj na UVP - Centrum STU pre nanodiagnostiku (UVP\_nc) bez použitia pravidla 50/30/20.

V súvislosti s aplikáciou pravidla „50/30/20“sa v ďalšom texte používajú pojmy: základná - výkonová dotácia (ZVD) – objem dotácie vyčíslený podľa parametrov výpočtu pre rok 2019 a výsledná dotácia (VD) – objem dotácie 2019 prepočítaný podľa pravidla „50/30/20“.

**Bežné výdavky - program 077 – 59 095 995€**

1. **Podprogram 077 11 – poskytovanie vysokoškolského vzdelávania a zabezpečenie prevádzky vysokých škôl – 31.392.890 €.**
   1. **Mzdové prostriedky (MP) 18.579.883 € a poistné 6.540.119€.**

1. Pre realizáciu výpočtu dotácie na MP pre jednotlivé súčasti STU sa vyčlenili:
2. Objem účelových MP na tvorbu fondu rektora (FR) vo výške 78.035 € - FR je určený na odmeňovanie zamestnancov STU za mimoriadne a osobitne významné práce pre STU a na ocenenie najlepších profesorov na STU. Výška predstavuje 0,4200% celkového objemu MP. Percento vyčlenených finančných prostriedkov je na úrovni roku 2018.
3. Objem MP na všetkých zamestnancov rektorátu a centrálne financovaných súčastí STU vo výške 1.110.519 €. Výška predstavuje 5,9770% celkového objemu MP. Percento objemu vyčlenených MP je na úrovni roku 2018.
4. MP vo výške 117.600 € – účelovo určené pre integrátorov AIS na fakultách a CVT + SIVVP: SvF, FEI, MTF, FIIT po 14.400 €, CVT 60.000 €.
5. MP znížené o MP podľa ods. (5) sa rozpočítali medzi fakulty, UM a UVP-nc normatívnym spôsobom v závislosti od ich výkonu využívajúc Metodiku - ods. (15) – (25).
6. V zmysle ods. (26) Metodiky má STU vyčlenené (viazané) MP + poistné vo výške 1.135.916 € (Príloha č. 7 Dotačnej zmluvy) a ich poskytnutie (uvoľnenie) je podmienené prijatím opatrení na štrukturálne zmeny vo vysokoškolskom vzdelávaní a ktoré majú byť dosiahnuté v rokoch 2019-2021. Tieto opatrenia musí STU predložiť a prerokovať s MŠVVaŠ do 30.4.2019.
7. Výsledná dotácia MP vyčíslená podľa ods. (6) predstavuje tzv. základnú výkonovú dotáciu. ZVD sa následne prepočítala pravidlom „50/30/20“ ods. (4).
8. Dotácia na odvody na zákonné poistné vo výške 6.540.119 € (35,2% MP) sa na súčasti rozdelila pomerne podľa objemu výslednej dotácie MP.

**1.2. Tovary a služby (TaS) 6.272.888 €.**

1. Pri delení pridelenej dotácie na TaS sa postupuje s primeranou aplikáciou ods. (27) - (32) Metodiky. Pre jednotlivé súčasti STU sa vyčlenili:
2. špecifiká účelovo určené z  úrovne MŠVV a Š SR vo výške 90.266 €, v tom

SjF - zabezpečenie prevádzky pracoviska PCA Slovakia 44 000 €, SjF -študentská formula 15 000€, R-STU - dotácia na podporu študentov so špecifickými potrebami 31.266 €.

1. dotácia na vybrané študijné odbory, ktorá bola pre STU pridelená na rok 2019 vo výške 1.531.396 €. Medzi fakulty bol tento príspevok rozdelený podľa počtu vypočítaného MŠVVaŠ SR pre jednotlivé študijné odbory.
2. dotácia vo výške 192.595 €, ktorú STU získala pri  výpočte dotácie na úrovni MŠVV a Š podľa grantovej úspešnosti v získavaní zahraničných nevýskumných grantov za obdobie od 2016 a 2017 – medzi súčasti sa rozdelila podľa objemu získaných grantov,
3. dotácia za osobitné aktivity – podľa počtu študentov s iným ako slovenským štátnym občianstvom a podľa počtu prijatia a vyslania študentov v akademickom roku 2016/2017 v rámci akademických mobilít vo výške 71.385 € - dotácia sa rozdelia medzi súčastí STU v súlade s Metodikou podľa počtu študentov s iným ako slovenským občianstvom a počtu vyslaných a prijatých študentov,
4. dotácia na prevádzku Rektorátu a CFS v celkovej výške 276.388 € bola vypočítaná 4,47% z dotácie na rok 2019 (pokles o 0,03%),
5. dotácia pre Vydavateľstvo vo výške 230.000 € na vydávanie študijnej a ostatnej literatúry v zmysle edičného plánu,
6. dotácia v rámci Fondu obnovy vo výške 708 500€ sa rozdelila: 508.500 € na prípravu a spolufinancovanie ACCORD a 200.000 € pre Fakultu architektúry STU na rekonštrukciu havarijného stavu kanalizácie,

*Pozn.: Rovnaká časť sa vyčlenila z podprogramu 077 12 [bod (16) písm. q].*

1. dotácia na činnosť Akademického senátu STU vo výške 2.000 €,
2. dotácia na činnosť Vysokoškolského umeleckého súboru Technik vo výške 10.000 €. Výška dotácie zohľadňuje pridelenú dotáciu ministerstvom v rámci programu 077 15 03 vo výške 60.076 €, ktorú navrhujeme prideliť pre UZ Technik,
3. dotácia na financovanie právneho poradenstva a súdnych sporov vo výške 20.000 €.,
4. dotácia na Stuba Green Team vo výške 29.000 €. Tento zostatok reflektuje zostatok z minulého roka, ako aj pridelenú účelovú dotáciu z ministerstva na študentskú formulu vo výške 15.000 €.

###### (11) Objem dotácie na TaS po znížení o časti dotácie podľa ods. (10) vo výške 3.111 358 €, sa rozdelil medzi fakulty a ÚM výkonovo, pričom: 1/4 objemu sa rozdelila podľa PPŠ krát KO a 3/4 objemu podľa PPŠ.

(12) Objem dotácie na TaS pre jednotlivé súčasti, vyčíslený v predchádzajúcich odsekoch sa následne znížil o odpočítateľné položky – príspevok súčastí na univerzitných výdavkoch, t.j. na čiastočné finančné krytie činností zabezpečovaných na univerzitnej úrovni 611.895 €

a) 25.500 € na zabezpečenie financovania časti činností Útvaru vzdelávania a starostlivosti o študentov R STU – obstaranie vysvedčení, diplomov a dodatkov k diplomom, obalov k diplomom, zabezpečenie prekladov, pokrytie nákladov súvisiacich so zabezpečením tlače dokladov a tlačiarenských služieb, čistenie talárov, pokrytie nákladov na školenia a konferencie, na organizovanie stretnuti vedenia STU so študentmi, na obstaranie špeciálneho materiálového a technického vybavenia pre zabezpečenie tlače dokladov.

Pridelená dotácia reflektuje zostatok dotácie z predchádzajúceho obdobia,

* + 1. 6.500 € na zabezpečenie činnosti Útvaru vedy a medzinárodnej spolupráce R STU – pokrytie nákladov súvisiacich s činnosťou vedeckej rady STU (medaily, ručný papier, gravírovanie, ručné písanie do kroniky, obaly),

c) 24.800 € - na zahraničné styky vedenia STU vo výške 15.000 € , na členské poplatky za členstvo STU v medzinárodných organizáciách EUA a SEFI vo výške 6.300 €, krytie nákladov súvisiacich so zabezpečením celouniverzitných zahraničných aktivít a účasť na medzinárodnom študentskom veľtrhu vo výške 21 500€. Rozdiel medzi potrebou (42.800 €) a pridelenou dotáciou na rok 2019 bude krytý zostatkom dotácie z minulého roka vo výške 18.000 €.

* + 1. 129.000 € – na činnosť Útvaru práce s verejnosťou – na pokytie nákladov súvisiacich s účasťou STU na veľtrhoch Akadémia – Vapac, Gaudeamu Nitra, Gaudeamus Brno, ProEduco, na monitoring médií, na letnú univerziádu pre stredoškolákov, na zabezpečenie podujatí ku Dňu učiteľov, k otvoreniu akademického roka 2019/2020, slávnostnej vedeckej rady, podujatí súvisiacich s ukončením kalendárneho roka a ostatných podujatí v zmysle rozhodnutia vedenia STU, na inzerciu (zakúpenie mediálneho priestoru pre reklamné kampane na sociálnych sieťach, reklama v tlači) a na ostatné služby súviace s propagáciou STU vo výške (fotograf, tlačové služby, preklady, propagačné materiály a pod.). Rozdiel medzi pridelenou dotáciou a potrebou (150 tis.€) bude vykrytý zo zostatku z roku 2018.
    2. 426.095 € na finančné krytie časti nákladov na zabezpečenie a prevádzku celouniverzitnej výpočtovej techniky a informačných systémov (CuVTaIS).

V rámci celouniverzitne obstarávanej alebo prevádzkovanej výpočtovej techniky a informačných systémov budú v roku 2019 financované tieto položky: celouniverzitné informačné systémy (servisné poplatky, resp. upgrades) Oracle 15.970 €, Informačný systém pre rozhodnutia o ubytovaní 2 688 €, ročný poplatok AIS 112.700 €, AIS mobilné aplikácie 24 482 €, antivírusový program 6.900 €, EIS MAGION 167.140 €, odsúhlasené naviac práce v EIS MAGION 50.000 €, Informačný system MIS registratúra 48.100 €, Antispam 5.385 €, celouniverzitná informačná a komunikačná technika – prevádzka, oprava a  údržba sietí a sieťových prvkov 28.450 €, (celkovo 461 538 €, z toho príspevok fakúlt a R-STU v podprograme 07711 je vo výše 426 095 €).

Príspevky fakúlt, rektorátu a ostatných súčastí sa určili podľa využívania CuVTaIS (počty zamestnancov, počty študentov, počty počítačov v sieti, počet položiek v evidencii majetku, počet účtovných prípadov, počet faktúr, počet obchodných prípadov, atď.)

Vzhľadom na to, že ŠDaJ sú financované prostredníctvom podprogramu 07715, príspevok ŠDaJ na financovanie CuVTaIS bude realizovaný formou refundácie vo výške 31 624 € (ÚZ ŠDaJ 27 297 €, ŠD M.Uhra pri MtF 4 327€), a ÚZ Gabčíkovo 3 819 € z podnikateľskej činnosti.

(13) Výsledná dotácia na TaS 2019 vyčíslená pre súčasti STU podľa predchádzajúcich odsekov, predstavuje tzv. základnú výkonovú dotáciu na TaS 2019, ktorá sa následne korigovala pravidlom „50/30/20“.

1. Objem dotácie pre jednotlivé súčastí STU, resp. pracoviská je určený na zabezpečenie ich vlastnej prevádzky. V prípade realizovania prác alebo služieb medzi súčasťami STU, súčasť ktorá objedná tieto práce alebo služby, požiada prostredníctvom rektorátu o úpravu dotácie v prospech zložky realizujúcej práce alebo služby, príp. bude úhrada realizovaná refundáciou za vykonané práce alebo služby.

**2. Podprogram 07712 Dotácia na výskumnú, vývojovú alebo umeleckú činnosť 21.734.854 €.**

* 1. **Prvok 0771201 - Prevádzka a rozvoj infraštruktúry pre výskum a vývoj 21.734.854 €.**

1. Dotácia pre STU je pridelená jednou sumou bez rozdelenia na mzdové prostriedky, odvody do fondov a tovary a služby. V rámci tejto čiastky je účelovo viazaná iba dotácia na špičkové tímy vo výške 152.000 €.
2. Pre výpočet dotácie pre jednotlivé súčasti sa z celkového objemu dotácie vyčlenila časť dotácie vo výške 3 840 544 €, v tom:
3. 19.334 € na tvorbu fondu rektora (MP a odvody) na ocenenie vedeckých a výskumných zamestnancov STU podľa programov „Vedec roka“, „Mladý vedec roka“, „Najlepšia publikácia“, “Najlepší umelecký výkon”,
4. 175.200 € na schválené programy „Mladý výskumník“ a „Excelentné tímy“,
5. 100.000 € na podporu úspešných výskumných tímov v rámci program Horizont 2020,
6. 261.248 € na postdoktorandský program. Z tohto 230.892 € bolo rozdelených na fakulty podľa počtu postdoktorandov. Zvyšok vo výške 30.356 € bude pridelený po vyhodnotení aktuálnej výzvy,
7. 58.571 € do Fondu rektora, určeného na odmeňovanie zamestnancov STU za mimoriadne a osobitne významné práce pre STU,
8. 180.000 € pre Projektové stredisko STU – na krytie výdavkov súvisiacich s udržiavaním existujúcich a prípravou nových univerzitných projektov,
9. *položka zrušená*
10. 90.000 € na zabezpečenie činnosti celouniverzitného pracoviska KNOW-HOW centrum,
11. 834.300 € na dofinancovanie celouniverzitných zložiek na PP 07711 v súvislosti s presunom časti dotácie z PP 07712 do PP 07711,
12. 10.000 € na podporu študentských organizácii, na základe podaných a schválených projektov vyhlásených vedením STU
13. 10.000 € na iné univerzitné aktivity (napr. príspevok študentom na pracovné rokovania v rámci Študentskej rady vysokých škôl, na spolufinancovanie univerzitných študentských súťaží – napr. formula a pod.)
14. 27.500 € na činnosť akademického senátu STU,
15. 122.000 € na financovanie prevádzkových výdavkov CAŠ, ktoré súvisia s hlavnou činnosťou,
16. 25.000 € na úhradu energii SIVVP,
17. 123.731 € - nákup databáz knižničných licencií a prístupu do el. databáz (Compendex Inspec-EV2, CRC databases, CRCe-books, ENG Netbase, Institute of Physics - IoP, Sage Engineering – časť Materials Science and Engineering, Sage pub. Scietech netbase, Crystal maker software, Cambridge database, STN online, normy, Versita, atď. na základe podrobného rozpisu,
18. 117.360 € na univerzitné licencie ANSYS 24 000€, MATLAB 62 000€, LabVIEW 7 600€, ARL 16 560€ a ePorady 7 200€,
19. 708.500 € v rámci Fondu obnovy vo výške 508.500 € na prípravu a spolufinancovanie ACCORD a 200.000 € pre Fakultu architektúry STU na rekonštrukciu havarijného stavu kanalizácie,

*Pozn.. Rovnaká časť bola vyčlenená z program 07711 [ods. (10) písm. g)]*

1. 27.800 € na podporu medzinárodnej spolupráce, na propagáciu STU v medzinárodných rankingoch (THE, QS...), propagácia STU na Noci výskumníkov v r. 2019 a činnosť univerzitnej vedeckej knižnice,
2. 90.000 € na úhradu nákladov spojených s obnovou univerzitného informačného systému (upgrade serverov Hyper-V server, ethernet prepínače, server pre dig. archív, záložné zdroje a bat., atď. v zmysle podrobného rozpočtu),
3. 30.000 € na financovanie hlavnej činnosti – InQb (univerzitný inkubátor),
4. 100.000 € na spolufinancovanie projektu STU „Digitálna koalícia“, ktorý je financovaný z MŠVVaŠ a jeho podmienkou je spolufinancovanie odvodov a poistného z MP,
5. 130.000 € na projekt EIT,
6. 300.000 € na podporu špičkových výkonov na jednotlivých súčastiach, a to vo výške výkonového delenia v programe 07712
7. 300.000 € na podporu špičkových tímov STU.
8. Dotácia znížená o časti dotácie v ods. (16) a o účelovú dotáciu na špičkové tímy ods. (15)vo výške 17 578 072 € sa rozdelila medzi súčasti – fakulty, R-STU, UM a UVP-Centrum pre nanodiagnostiku aplikovaním Metodiky ods. (47) - (55) .
9. Dotácia vyčíslená podľa ods. (17) sa následne korigovala podľa pravidla „50/30/20“. Časti dotácie uvedené v ods. (16), sú v Súhrnnej tabuľke o rozpise dotácie.

### Podprogram 077 13 – Dotácia na rozvoj 68.699 €.

Na základe schváleného projektu medzi STU a MŠVVaŠ na podporu zavádzania systému úplných nákladov - UNIKAN bola STU na rok 2019 pridelená bežná dotácia vo výške 68.699 €. Dotácia sa realizuje na základe podmienok projektu, ktoré sú špecifikované v Dotačnej zmluve na r. 2018.

### Podprogram 07715 - Dotácia na sociálnu podporu študentov 5.899.552 €.

* 1. **Prvok 0771501 Sociálne štipendiá 730.978€.**

(19) Dotácie na sociálne štipendiá študentov sú poskytované účelovo. Študent má na sociálne štipendium právny nárok, a preto sú sociálne štipendiá pokrývané v plnej výške. Objem zálohovo poskytnutých finančných prostriedkov v rámci schváleného rozpočtu na rok 2019 závisí od poskytnutej dotácie na tento účel v roku 2018. Korekcia na skutočnú potrebu sociálnych štipendií sa vykonáva podľa požiadaviek vysokých škôl, najmenej 2x ročne. Rozdelenie na fakulty vychádza z ods. (60) Metodiky, pričom sa zohľadnili zostatky dotácie na súčastiach.

**4.2. Prvok 0771502 Motivačné štipendiá 1.791.650 €**

Dotácia na motivačné štipendiá je poskytovaná účelovo a je delená na dotáciu na motivačné štipendiá podľa § 96a ods.1 písm. a) zákona pre študentov vo vybraných študijných odboroch učených v metodike (ďalej len „motivačné štipendiá odborové“) a na dotáciu na motivačné štipendiá podľa § 96a ods.1 písm. b) zákona za vynikajúce plnenie študijných povinností, dosiahnutie vynikajúceho výsledku v oblasti štúdia, výskumu, vývoja, umeleckej alebo športovej činnosti (ďalej len „motivačné štipendiá základné“).

Pridelená dotácia na motivačné štipendiá odborové vo výške 1.238.250 € sa rozdelila v zmysle čl. 11 bod. 4 Štipendijného poriadku STU na fakulty (fakultné štipendijné fondy) úmerne počtu študentov na všetkých troch stupňoch vysokoškolského štúdia v študijných odboroch určených metodikou k 31.10.2018.

(20)   Pridelená dotácia na motivačné štipendiá základné vo výške 553.400 € sa rozdelila v zmysle čl. 11 bod. 5 Štipendijného poriadku STU v pomere 7 : 1 nasledovne:

* 7/8 na motivačné štipendiá za vynikajúce študijné výsledky [čl. 3 bod 2 písm. a) Štipendijného poriadku STU] vo výške 484.225 €,
* 1/8 na motivačné štipendiá za mimoriadne výsledky [čl. 3 bod 2 písm. b) Štipendijného poriadku STU] vo výške 69.175 €.

Dotácia na motivačné štipendiá za vynikajúce študijné výsledky sa ďalej rozdelila na fakulty (fakultné štipendijné fondy) a Ústav manažmentu STU (osobitný štipendijný fond) úmerne počtu študentov na všetkých troch stupňoch vysokoškolského štúdia.

Dotácia na motivačné štipendiá za mimoriadne výsledky sa ďalej rozdelila v pomere 7 : 2 nasledovne:

* 7/9 objemu dotácie vo výške 53 803 € sa delí na fakulty a Ústav manažmentu STU (fakultné štipendijné fondy a osobitný štipendijný fond) úmerne počtu študentov na všetkých troch stupňoch vysokoškolského štúdia,
* 2/9 objemu dotácie vo výške 15 372 € sú poskytnuté pre rektorát na štipendiá priznávané rektorom do štipendijného fondu rektora.

**4.3 Prvok 077 15 03 Podpora stravovania, ubytovania, športových a kultúrnych aktivít študentov 3.376.924€.**

Dotácia na tento prvok zhŕňa príspevok na ubytovanie a prevádzku študentských domov, príspevok na stravovanie – príspevok na vydané jedno jedlo študentom v dennej forme štúdia, príspevok na kultúrnu, umeleckú a športovú činosť a príspevok na činnosť telovýchovných jednôt a športových klubov

1. Príspevok na stravovanie študentov je 399.871 € a jeho poskytovanie sa riadi ods. (66) Metodiky.
2. Príspevok na ubytovanie a prevádzku ŠD pozostáva z dvoch častí, z príspevku na prevádzku študentských domovov vysokých škôl a z príspevku na ubytovaného študenta a je pre rok 2019 vo výške 2.880.586 €. Rozdelenie dotácie na mzdy sa realizuje v súlade s metodikou MŠVV a Š SR dvojzložkovo medzi ÚZ ŠDaJ a MTF (ŠD M. Uhra).

## 4.4. Prvok 0771503 – dotácia na športové aktivity a kultúrne aktivity a činnosť športových klubov a telovýchovných jednôt 96.467 €.

1. Výška dotácie pre jednotlivé TJ a kluby (36.391 €) a Vysokoškolský umelecký súbor Technik (60.076 €) je v Prílohe č. 7 Dotačnej zmluvy.
2. Výsledné rozdelenie dotácie na rok 2019 podľa súčastí STU, podprogramov a osobytne vyčlenených položiek je v prílohe č.1 – Súhrnná tabuľka o rozpise dotácie STU na rok 2019.

**Prílohy**

Príloha 1 - Súhrnná tabuľka o rozpise dotácie STU na rok 2019 – V4

Príloha 2 – Metodika MŠVV a Š SR na rok 2019

Príloha 3 – Dotačná zmluva medzi MŠVVaŠ a STU